May-Irene Aasen

**May-Irene Aasen** (født 1963) er en norsk billedkunstner og musiker.

Hun har fotografisk utdannelse fra Sogn videregående skole 1983&ndash;1984 og Fatamorgana Danmarks fotografiske Billedkunstskole 1992, København.

Aasen har hatt separatutstillinger i Oslo, Malmö, Trondheim, Vega, Sande i Vestfold, Sørvågen, Svelvik, Moss, Stavanger, Skåtøy (Kragerø) og Kristiansand.

I Norge har hun deltatt på utstillinger i blant annet Oslo, Høvikodden, Trondheim, Porsgrunn, Drammen, Harstad, Vardø, Bergen og Toten; samt to ganger på Østlandsutstillingen. I utlandet har hun vært representert på utstillinger i København, Hamburg, Paris, Arles og Barcelona.

Hennes bilder er kjennetegnet av lyssettingen og stemninger, ofte i sort/hvitt. Hun oppdaget tidlig fotografiet som et eget visuelt kommuniserende språk gjennom arbeidene av Christer Strömholm, Robert Frank, Berenice Abbott, August Sander og Arnold Newman.

Kunsten hennes er kjøpt inn av Oslo kommune, VGs kunstforening og NBBLs kunstklubb. Hun har også arbeidet som frilansfotograf, illustratør til plakater, plateomslag og tidsskrifter, samt laget to videoer for Universitetets kulturhistoriske museer. Hun fotograferte blant annet plateomslagene for Joachim Nilsens utgivelser (bortsett fra *[[Trygge Oslo]]*) etter Jokke & Valentinerne. Aasen har undervist ved VGs fotoklubb, foredrag 2002; Merkantilt Institutt Oslo, illustrasjonslinjen – foto workshop, 2000&ndash;2001 og Kunstuka, Svelvik kommune – trommeworkshop 1999 – 2006.

Hun er medlem av Norske Billedkunstnere, TONO og GramArt, og har fått stipend fra NBK, Billedkunstnernes vederlagsfond, Vega kommune, TONO og Norsk Kassettavgiftsfond.

Aasen har også gjort seg bemerket som musiker. Hun var med å danne Jokke & Valentinerne i 1982 og var bandets trommeslager frem til aller siste konsert 23. desember 1998 (på rockeklubben Mars i Oslo). Hun spilte senere i Vera Cruise (1989&ndash;1991) med Helle Stensbak (vokal) Martin Caspersen (gitar) og Arne Ertnes (bass) og var vokalist i Sunshine Kids med Guttorm Nordø (gitar), Petter Pogo (bass) og Wenke Simensen (trommer).

I 2011 ble Aasen og Jokke & Valentinerne innvalgt i Rockheim Hall of Fame sammen med a-ha, Åge Aleksandersen, Wenche Myhre og Alf Prøysen.

## Diskografi
### [[Jokke & Valentinerne]]
* *[[Alt kan repareres]]* (1986)
* *[[Et hundeliv]]* (1987)
* *[[III (Jokke & Valentinerne)|III]]* (1990)
* *[[Frelst!]]* (1991)
* *[[Alt kan repeteres]]* (1994)
* *[[Spenn!]]* (1995)
* *[[Prisen for popen]]* (2002)
* *[[Levende (så lenge det varer)...]]* (2009)
* *[[Stopp! (Siste skive fra graven)]]* (2014)
;Singler/EP-er
* *Spenn* (1985)
* *[[2 fulle menn]]* (1987)
* *Sola skinner* (1987)
* *Her kommer vinteren/Kleggen og Knugern* (1991)
* *[[Gnukk (EP)|Gnukk]]* (1991)
* *Hyttetur* (1994)
* *Ta meg med/Jeg er redd* (1994)
### [[Sunshine Kids]]
* *[[Tubed]]* (1995)
### [[Vera Cruise]]
* *[[Vera Cruise (demo)|Vera Cruise]]* (1990)
* *Material Freak* (1991)
### [[Maysern & Guttis]]
* *[[1991 (Refreshing Mess)]]* (2016)
### Deltar på
* Bellona: *[[Norske utslipp]]* (1988)
* Les Petits Fiers: *[[Les Petits Fiers (album)|Les Petits Fiers]]* (1991)
* Sister Rain: *[[Wild Flowers Grow]]* (1991)
* Stiff Nipple Records: *[[Stiff Nipples Volume One]]* (1993)
* Pogomax: *Actionbird* (1994)
* Paul Værlien: *[[Lost Victories (Paul Værlien-album)|Lost Victories]]* (1994)
* Joachim Nielsen: *[[Nykter]]* (1996)
* Jokke med Tourettes: *Positiv kjærlighetssang/Johnny Nonsens* (1997)
* Arm, Clop Neplat, Jazkamer & KA: *[[Good Music (album fra 2000)|Good Music]]* (2000)
* DDR: *[[Norwegische Superknüller]]* (2001)
* Origami Arktika: *Origami Arktika at Snippen* (2001)
* Scream Music Entertainment: *[[Volum 4,5%... den andre drekka enda mer!]]* (2001)
* Jokke med Tourettes: *[[Tomgang (EP)|Tomgang]]* (2005)
* Joachim Nielsen-hyllest: *[[Det beste til meg og mine venner]]* (2005)
* Jokke med Tourettes: *[[Billig lykke]]* (2006)
* Barneselskapet: *[[Barna synger Pophits]]* (2006)
* Joachim Nielsen-hyllest: *[[Kom igjen (EP)|Kom igjen]]* (2007)
* Skada Vara: *[[Et apeliv]]* (2012)
* Raga Rockers-hyllest: *[[Sannhet på boks &ndash; en hyllest til Raga Rockers]]* (2015)
* Emma Hegermann: *[[Emma Hegermann (album)|Emma Hegermann]]* (2017)

## Bokutgivelser
* *GUTTA – på veien med Jokke & Valentinerne*, Damm 2005- Fotografier av May-Irene Aasen.- Tekster av Mode Steinkjer, Guttorm Nordø og Anders Giæver ISBN 82-04-11133-9

## Eksterne lenker
*